CELEX: 52001PC0518
Language: fi
Date: 2001-09-19
Title: Ehdotus neuvoston päätös yhteisön kannasta Maailman kauppajärjestön perustamissopimuksen nojalla pidettävässä ministerikokouksessa Taiwanin saaren sekä Peskadorien, Quemoyn ja Matsun saarten (Taiwanin) erillisen tullialueen liittymisestä Maailman kauppajärjestöön

Avis juridique important

|

52001PC0518

Ehdotus neuvoston päätös yhteisön kannasta Maailman kauppajärjestön perustamissopimuksen nojalla pidettävässä ministerikokouksessa Taiwanin saaren sekä Peskadorien, Quemoyn ja Matsun saarten (Taiwanin) erillisen tullialueen liittymisestä Maailman kauppajärjestöön  /* KOM/2001/0518 lopull. - CNS 2001/0216 */  

Ehdotus NEUVOSTON PÄÄTÖS yhteisön kannasta Maailman kauppajärjestön perustamissopimuksen nojalla pidettävässä ministerikokouksessa Taiwanin saaren sekä Peskadorien, Quemoyn ja Matsun saarten (Taiwanin) erillisen tullialueen liittymisestä Maailman kauppajärjestöön(komission esittämä)PERUSTELUTYleiskatsaus Taiwanin saaren sekä Peskadorien, Quemoyn ja Matsun saarten (Taiwanin) erillisen tullialueen liittymistä Maailman kauppajärjestöön WTO:hon koskevista ehdoista1. JohdantoMaailman kauppajärjestön (WTO) jäsenten sekä Taiwanin saaren sekä Peskadorien, Quemoyn ja Matsun saarten (Taiwanin) erillisen tullialueen väliset neuvottelut Taiwanin liittymistä WTO:hon koskevista ehdoista ovat edenneet päätösvaiheeseen. Neuvottelujen alkamisesta vuonna 1992 on kulunut kahdeksan vuotta. Tuolloin Taiwan pyysi saada liittyä tullitariffeja ja kauppaa koskevaan yleissopimukseen (GATT-sopimukseen).Ennen kuin EU voi kuitenkaan virallisesti tukea Taiwanin jäsenyyttä WTO:n yleisneuvostossa, neuvoston on tehtävä päätös liittymisehtojen hyväksymisestä.Seuraavaksi esitetään pääpiirteittäin Taiwanin WTO-jäsenyyden vaikutukset Euroopan yhteisön ja sen jäsenvaltioiden, WTO-järjestelmän sekä itse Taiwanin kannalta, ja yhteenveto varsinaisista liittymisehdoista.1.1 Taiwanin oikeudellinen sitoutuminen avoimeen kauppaanLiittyessään WTO:n jäseneksi Taiwan sitoutuu noudattamaan kaikkia WTO:n velvoitteita, ellei liittymisehdoissa selvästi toisin määrätä.Liittymisehtoja on kahta perustyyppiä. Luettelot sitoumuksista sisältävät kaikki markkinoille pääsyä koskevat eri määräykset, jotka Taiwan sitoutuu oikeudellisesti myöntämään WTO:n jäsenille järjestöön liittyessään. Luettelot kattavat maatalous- ja teollisuustuotteiden kauppaan sovellettavat tariffit sekä muut kuin tariffitoimenpiteet (GATT-sopimuksen mukaiset sitoumukset) ja palvelut (palvelukaupan yleissopimuksen eli GATS-sopimuksen mukaiset sitoumukset).Toisentyyppiset liittymisehdot sisältyvät Taiwanin liittymistä WTO:hon koskevaan pöytäkirjaan ja työryhmäkertomukseen. Näihin asiakirjoihin sisältyy myös oikeudellisesti velvoittavia sitoumuksia, ja niissä luetellaan erityisesti Taiwanin uudet WTO-velvoitteet WTO:n toimivaltaan kuuluvilla kaikilla muilla aloilla (esim. tuet, teollis- ja tekijänoikeuksien kauppaan liittyvät näkökohdat, kaupan tekniset esteet, tullausarvo jne.).1.2 Yksipuoliset myönnytykset - ei uusia velvoitteita EU:lleNeuvottelut koskivat yksinomaan sitä, missä määrin Taiwan oli valmis avaamaan markkinansa ja sitoutumaan voimassa olevien WTO:n sääntöjen noudattamiseen kaikilla WTO:n piiriin kuuluvilla aloilla, jotta se voitaisiin hyväksyä WTO:n jäseneksi. Näin ollen neuvotteluissa pyrittiin varmistamaan, että Taiwan WTO-jäsenyyden myötä tekisi niin sanottuja myönnytyksiä tai parannuksia ilman, että WTO:n jäsenistön velvoitteet WTO:ssa muuttuisivat.EY:lle, joka huolehti siitä, että Euroopan teollisuuden ja yritysten edut otettiin täysin huomioon, Taiwanin jäsenyys merkitsee siten täytäntöönpanokelpoisten oikeuksien valtavaa lisääntymistä, mutta ei muuta ratkaisevasti EY:n omia velvoitteita Taiwania kohtaan. Euroopan komission ja Taiwanin viranomaisten kahdenvälisten neuvottelujen tuloksena laadittiin liittymisehdot, jotka hyödyttävät merkittävästi kaikille EU:n jäsenvaltioille erittäin tärkeitä aloja ja etuja (yksityiskohtaiset tiedot esitetään jäljempänä).WTO:n jäsenten ainoa velvoite on, että ne myöntävät Taiwanille niin sanotun pysyvän suosituimmuusaseman, jonka perusteella Taiwania on kohdeltava samalla tavoin kuin mitä tahansa muuta WTO:n jäsentä, ellei liittymisestä tehdyssä pöytäkirjassa ole erikseen määritelty poikkeuksia. Koska EY myöntää jo nyt Taiwanille tämän kohtelun, velvoitteella ei ole sanottavaa käytännön merkitystä. Ainoa merkittävä seuraus saman kohtelun myöntämisestä Taiwanille ja muille WTO:n jäsenille ovat vaatimukset poistaa asteittain Taiwania koskevat määrälliset rajoitukset (kiintiöt) vuoteen 2005 mennessä. Tämä koskee EU:n jäljellä olevia Taiwaniin sovellettavia tekstiilikiintiöitä, jotka on poistettava tekstiili- ja vaatetustuotteista tehdyn sopimuksen mukaisesti.Taiwan oli vuonna 1999 seitsemänneksi suurin toimittaja EU:n alueelle ja seitsemänneksitoista suurin EU:n tavaroiden vientimarkkina. EU:n kauppavaje Taiwanin kanssa käytävässä kaupassa oli 8,12 miljardia euroa. Taiwanin suostuminen markkinoille pääsyä koskeviin myönnytyksiin osana WTO:hon liittymistään edistää epäilemättä kauppavirtojen tasapainottumista.Sopimus takaa EU:n yrityksille huomattavasti paremmat mahdollisuudet päästä Taiwanin markkinoille. Tuontitulleja ja tullien ulkopuolisia rajoituksia supistetaan jyrkästi ja pysyvästi. Lisäksi ulkomaiset yritykset voivat tehdä investointeja houkuttelevammassa ja paremmin ennakoitavassa liiketoimintaympäristössä. WTO:n oikeudellisesti sitova riitojenratkaisujärjestelmä mahdollistaa myös kummallekin osapuolelle kauppaan liittyvien ongelmien ratkaisemisen. Lyhyesti sanottuna sopimus parantaa huomattavasti eurooppalaisten yritysten vienti- ja liiketoimintaolosuhteita Taiwanissa.1.3 Vaikutukset WTO:n järjestelmäänTaiwanin liittyminen WTO:hon merkitsee itse järjestölle uutta merkittävää askelta kohti aitoa maailmanlaajuisuutta. Siksi EY ja sen jäsenvaltiot ovat pitkään yksimielisesti tukeneet Taiwanin jäsenyyspyrkimyksiä sopivin kaupallisin ehdoin.Maailman kymmeneksi suurimpana kaupparyhmittymänä (vuonna 1998, lukuun ottamatta EU:n sisäistä kauppaa), jonka reaalinen BKT vuonna 1999 oli 289 miljardia dollaria, Taiwanista tulee välittömästi merkittävä vaikuttaja WTO:ssa.Tässä mielessä merkityksellisiä ovat myös Taiwanin antamat pitkälle menevät sitoumukset maan talouden avaamiseksi ulkomaiselle tuonnille, investoinneille ja yrityksille. Taiwanin kauppajärjestelmä on huomattavasti liberaalimpi kuin useiden nykyisten samalla kehitystasolla olevien WTO:n jäsenten kauppajärjestelmä. Taiwan on tehnyt useilla aloilla WTO:n vakiositoumuksia tuntuvasti pidemmälle meneviä myönnytyksiä. Tullit ovat keskimäärin alhaisia, kiintiöt poistetaan nopeasti, kaikkia aloja edustavat palvelujen tarjoajat hyötyvät erinomaisista markkinoille pääsymahdollisuuksista, ja teollis- sekä tekijänoikeuksien suoja taataan laissa. Kuten jäljempänä selitetään, lopullinen neuvottelutulos käsittää erittäin konkreettiset toimenpiteet markkinoiden avaamiseksi, ja yleisesti voidaan todeta, että Taiwanin kauppajärjestelmä tulee olemaan maailman liberaaleimpia.2. Yleisarvio Taiwanin liittymisehdoistaTaiwan aikoo alentaa teollisuustuotteiden painotettua keskimääräistä tulliaan 4,81 prosenttiin. Se on myöntynyt vastavuoroisiin nollatulleihin useilla aloilla, ja sen kemikaaleja koskeva tarjous menee Uruguayn kierroksen yhdenmukaistamisvaatimuksia pidemmälle. Taiwan osallistuu jo informaatioteknologiatuotteiden kaupasta tehtyyn sopimukseen (ITA-sopimukseen) ja on ollut aktiivisesti mukana neuvottelemassa ITA II -sopimusta. Yli kaksi kolmasosaa teollisuustuotteiden tullinalennuksista toteutetaan liittymishetkellä. Loput tullinalennukset toteutetaan vuoteen 2002 mennessä joitakin vähäisiä poikkeuksia lukuun ottamatta, joiden osalta tullinalennukset toteutetaan enimmäkseen vuosina 2004 ja 2008 (moottoriajoneuvot).Palvelujen osalta Taiwanin sitoumukset ovat WTO:n kymmenenneksi parhaita. Taiwanin palveluluettelo kattaa laajalti useita aloja, mukaan luettuina rahoituspalvelut, televiestinnän, ammatinharjoittajien palvelut, mainostamisen, tietotekniikkapalvelut, rakentamisen ja jakelun.Taiwan aikoo avata sellaiset arat maatalousmarkkinat kuin sianlihan ja siipikarjan markkinat. Lisäksi maa on sopinut omenoita ja sitrushedelmiä koskevien tariffikiintiöiden myöntämisestä ennen liittymistä.2.1 Erityisaloihin liittyviä huomautuksiaTeollisuustuotteisiin sovellettavat tullitTaiwan aikoo sitoa tullit 6 814 tuotteen osalta, vähentää tullisuojaa ja poistaa tullit tuotteilta, jotka kuuluvat Uruguayn kierroksen vastavuoroisten nollatullisopimusten sekä informaatioteknologiatuotteiden kaupasta tehdyn sopimuksen piiriin. Useimmat tullinalennukset (68 %) aiotaan toteuttaa WTO:hon liittymishetkellä. Yhteensä 2 217 tariffinimikkeen (32 %) osalta tulleja alennetaan tai ne poistetaan tietyn ajanjakson kuluessa (niin sanottu asteittainen poistaminen käytöstä, 'staging'). Useimmissa tapauksissa tämä aiotaan toteuttaa vuoteen 2002 mennessä, lukuun ottamatta sanomalehtipaperia (vuonna 2000), 29 kemiallista tuotetta (vuonna 2001), pääasiassa kemiallisista, hiili- ja terästuotteista, auton osista ja vanerista koostuvia 405 tuotetta (vuonna 2004) ja 46:a moottoriajoneuvoihin kuuluvaa tariffinimikettä (vuonna 2008).Viini ja alkoholiEY:n ja Taiwanin markkinoille pääsyä koskevissa kahdenvälisissä neuvotteluissa Taiwan sitoutui poistamaan tullit ruskeilta ja valkoisilta alkoholeilta (lukuun ottamatta joitakin itämaisia alkoholeja) 1. tammikuuta 2000 eli ennen WTO:hon liittymistä. Samoissa neuvotteluissa Taiwan sitoutui suojaamaan eurooppalaiset alkuperänimitykset viinien ja alkoholin osalta. Taiwan on jo poistanut kaikenlaisen verosyrjinnän maahan tuotavilta alkoholijuomilta.MoottoriajoneuvotTullit aiotaan alentaa asteittain 17,5 prosenttiin vuoteen 2008 mennessä. Taiwan aikoo asettaa EU:sta tuotavien autojen tariffikiintiöksi 159 220 yksikköä vuodessa liittymishetkestä alkaen (EU:n nykyinen vienti yli kaksinkertaistuu), minkä jälkeen kiintiötä nostetaan 20 prosentilla vuodessa tuonnin täydelliseen vapauttamiseen saakka, johon on päästävä kahdeksan vuoden kuluttua liittymisestä. Taiwan aikoo myös poistaa tuontikieltonsa dieselkäyttöisiltä henkilöautoilta ja yli 150-kuutioisilta moottoripyöriltä enintään kaksi vuotta liittymisen jälkeen sekä poistaa syrjivät veronhuojennukset, jotka kannustavat valmistajia käyttämään kotimaassa valmistettuja moottoreita ja koreja.PalvelutTaiwan aikoo poistaa ulkomaisen pääoman rajoitukset kaikilla palvelualoilla lukuun ottamatta teletoiminnan kaltaisia tiettyjä aloja, joilla eurooppalaiset ja muut ulkomaiset yritykset saavat kuitenkin omistaa enemmistöosakkuuksia. Rahoituspalvelujen alalla Taiwan aikoo parantaa huomattavasti markkinoille pääsyä ja EU:n toimijoille myönnettävää kohtelua. Merikuljetuspalvelujen osalta Taiwan aikoo sallia ulkomaisten varustamojen perustaa kokonaan niiden omistuksessa olevia tytäryhtiöitä, jotka huolehtivat niiden omien laivojen satamaan pääsystä ja satamasta lähdöstä, harjoittavat kauppaa ja/tai matkustajaliikennettä sekä vastaavat omien tavarankuljetusterminaaliensa toiminnasta. Ulkomaalaisomistuksessa olevien yritysten sallitaan myös tarjota asiamiespalveluja sekä huolinta-alan, konttiaseman ja varastointipalveluja.Julkiset hankinnatTaiwan liittyy WTO:n julkisia hankintoja koskevaan sopimukseen WTO:hon liittyessään.Siviili-ilma-aluksetTaiwan liittyy WTO:n siviili-ilma-aluksien kauppaa koskevaan sopimukseen WTO:hon liittyessään.3. PäätelmätToimittaessaan Taiwanin liittymistä WTO:hon koskevat ehdot neuvostoon hyväksymistä varten ja Euroopan parlamenttiin lausunnon saamiseksi komissio katsoo, että nämä ehdot sisältävät tasapainoiset mutta kunnianhimoiset sitoumukset markkinoiden avaamiseksi ja hyödyttävät merkittävästi sekä Taiwania että sen kauppakumppaneita WTO:ssa.2001/0216 (CNS)Ehdotus NEUVOSTON PÄÄTÖS yhteisön kannasta Maailman kauppajärjestön perustamissopimuksen nojalla pidettävässä ministerikokouksessa Taiwanin saaren sekä Peskadorien, Quemoyn ja Matsun saarten (Taiwanin) erillisen tullialueen liittymisestä Maailman kauppajärjestöönEUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 37, 44, 47, 55 ja 71 artiklan, 80 artiklan 2 kohdan, 95, 133 ja 308 artiklan yhdessä 300 artiklan 3 kohdan ensimmäisen alakohdan kanssa,ottaa huomioon komission ehdotuksen [1],[1]   ...ottaa huomioon Euroopan parlamentin lausunnon [2],[2]   ...sekä katsoo seuraavaa:(1) Taiwan pyysi saada liittyä tullitariffeja ja kauppaa koskevaan yleissopimukseen (GATT 1947 -sopimukseen) vuonna 1992 ja säilytti hakemuksensa Maailman kauppajärjestön (WTO) perustamissopimuksen tultua voimaan 1 päivänä tammikuuta 1995.(2) Taiwanin liittymistä tullitariffeja ja kauppaa koskevaan yleissopimukseen valmisteleva työryhmä perustettiin 1 päivänä lokakuuta 1992, ja se korvattiin WTO:hon liittymistä valmistelevalla työryhmällä 31 päivänä tammikuuta 1995, jotta päästäisiin sopimukseen Taiwanin ja kaikkien WTO:n jäsenvaltioiden kannalta hyväksyttävistä liittymisehdoista.(3) Komissio sopi yhteisön ja sen jäsenvaltioiden puolesta Taiwanin kanssa maan markkinoiden avaamiseen tähtäävistä kattavista sitoumuksista, jotka ovat erityisen merkityksellisiä yhteisön kannalta ja joista määrätään Taiwanin ja yhteisön 23 päivänä heinäkuuta 1998 allekirjoituksin varmennetussa kahdenvälisessä sopimuksessa.(4) Kyseiset sitoumukset sisältyvät nyt Taiwanin liittymisestä WTO:hon tehtyyn pöytäkirjaan.(5) Taiwanin liittyessä WTO:hon myös Taiwanin ja yhteisön kauppasuhteet liitetään osaksi vakaata ja oikeudellisesti sitovaa viitekehystä.(6) Liittymisestä tehty pöytäkirja olisi tämän vuoksi hyväksyttävä.(7) WTO:n perustamissopimuksen XII artiklassa määrätään, että liittymisehdoista sovitaan liittyvän jäsenen ja WTO:n kesken, ja että WTO:n ministerikokous hyväksyy liittymisehdot WTO:n puolesta.(8) Sen vuoksi on vahvistettava yhteisön kanta ministerikokouksessa.(9) Tiettyjen yhteisön tavoitteiden osalta, joiden saavuttamisessa auttaa Taiwanin liittyminen WTO:hon, perustamissopimuksessa ei määrätä muista kuin 308 artiklan mukaisista valtuuksista,ON PÄÄTTÄNYT SEURAAVAA:Ainoa artiklaYhteisön kanta WTO:n perustamissopimuksen nojalla pidettävässä ministerikokouksessa Taiwanin liittymisestä WTO:hon tukee ministerikokouksen liittymistä tukevaa päätösluonnosta (ks. liite).Tehty Brysselissä .Neuvoston puolestaPuheenjohtajaLIITETAIWANIN SAAREN SEKÄ PESKADORIEN, QUEMOYN JA MATSUNSAARTEN (TAIWANIN) ERILLISEN TULLIALUEEN LIITTYMINENPäätösluonnos [... päivänä marraskuuta 2001][Ministerikokous, jokaottaa huomioon Marrakeshin sopimuksen, jolla perustettiin Maailman kauppajärjestö, XII artiklan 2 kohdan ja IX artiklan 1 kohdan, ja Marrakeshin sopimuksen, jolla perustettiin Maailman kauppajärjestö, IX ja XII artiklan mukaiset yleisneuvoston hyväksymät päätöksentekomenettelyt (WT/L/93),ottaa huomioon Taiwanin saaren sekä Peskadorien, Quemoyn ja Matsun saarten (Taiwanin) erillisen tullialueen 7 päivänä joulukuuta 1995 päivätyn hakemuksen liittymisestä Marrakeshin sopimukseen, jolla perustettiin Maailman kauppajärjestö,ottaa huomioon Taiwanin saaren sekä Peskadorien, Quemoyn ja Matsun saarten (Taiwanin) erillisen tullialueen liittymistä Marrakeshin sopimukseen, jolla perustettiin Maailman kauppajärjestö, koskevien ehtojen vahvistamista koskevien neuvottelujen tulokset, ja on valmistellut Taiwanin saaren sekä Peskadorien, Quemoyn ja Matsun saarten (Taiwanin) erillisen tullialueen liittymistä koskevan pöytäkirjan (WT/ACC/.../...),päättää seuraavaa:Taiwanin saaren sekä Peskadorien, Quemoyn ja Matsun saarten (Taiwanin) erillinen tullialue voi liittyä Marrakeshin sopimukseen, jolla perustettiin Maailman kauppajärjestö, tämän päätöksen liitteenä olevassa pöytäkirjassa esitetyillä ehdoilla.] [3]